ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 26ης Οκτωβρίου 1998 για την τροποποίηση της κοινής θέσης 96/635/ΚΕΠΠΑ όσον αφορά τη Βιρμανία/Μιανμάρ (98/612/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο Ι.2,

Εκτιμώντας:

ότι η κοινή θέση 96/635/ΚΕΠΠΑ της 28ης Οκτωβρίου 1996, που καθορίστηκε από το Συμβούλιο βάσει του άρθρου Ι.2 της συνθήκης για την Ευρωπαϊκή Ένωση, όσον αφορά τη Βιρμανία/Μιανμάρ (1), όπως τροποποιήθηκε τελευταία από την απόφαση 98/107/ΚΕΠΠΑ (2) και παρατάθηκε από την απόφαση 98/303/ΚΕΠΠΑ (3), λήγει στις 29 Οκτωβρίου 1998 7

ότι, λαμβάνοντας υπόψη το σημείο 6 της κοινής θέσης 96/635/ΚΕΠΠΑ, πρέπει να παραταθεί και πάλι η ισχύς της 7

ότι η εσωτερική κατάσταση στη Βιρμανία εξακολουθεί να επιδεινώνεται, ότι οι αντιπολιτευόμενοι, και μάλιστα εκλεγμένοι εκπρόσωποι του Κοινοβουλίου, εξακολουθούν να κρατούνται, και ότι οι βιρμανικές αρχές δεν έλαβαν μέτρα προς την κατεύθυνση της δημοκρατίας και τις εθνικής συμφιλίωσης 7

ότι, στο πλαίσιο αυτό, τα περιοριστικά μέτρα που ελήφθησαν δυνάμει της κοινής θέσης 96/635/ΚΕΠΠΑ πρέπει να ενισχυθούν,

ΑΠΟΦΑΣΙΖΕΙ:

Άρθρο 1

Η κοινή θέση 96/635/ΚΕΠΠΑ παρατείνεται έως τις 29 Απριλίου 1999.

Άρθρο 2

Το σημείο 5 στοιχείο β) της κοινής θέσης 96/635/ΚΕΠΠΑ τροποποιείται ως ακολούθως:

«β) λαμβάνει τα ακόλουθα πρόσθετα μέτρα:

i) απαγόρευση χορήγησης θεωρήσεων εισόδου, και διέλευσης, στα στελέχη του κρατικού συμβουλίου ειρήνης και ανάπτυξης (SPDC), καθώς και στις οικογένειές τους, και στις βιρμανικές αρχές που είναι υπεύθυνες για τον τομέα του τουρισμού 7

ii) απαγόρευση χορήγησης θεωρήσεων εισόδου, και διέλευσης, στα στελέχη των ενόπλων δυνάμεων ή των δυνάμεων ασφαλείας που εκφράζουν ή εφαρμόζουν πολιτικές που εμποδίζουν τη μετάβαση της Βιρμανίας/Μιανμάρ στη δημοκρατία ή επωφελούνται από τις πολιτικές αυτές, καθώς και στις οκογένειές τους 7

iii) αναστολή διμερών κυβερνητικών επισκέψεων υψηλού επιπέδου (υπουργών και ανώτερων υπαλλήλων σε επίπεδο πολιτικού διευθυντού και άνω) στη Βιρμανίας/Μιανμάρ.»

Άρθρο 3

Η παρούσα απόφαση δημοσιεύται στην Επίσημη Εφημερίδα.

Λουξεμβούργο, 26 Οκτωβρίου 1998.

Για το Συμβούλιο

Ο Πρόεδρος

W. SCHάSSEL

(1) ΕΕ L 287 της 8. 11. 1996, σ. 1.

(2) ΕΕ L 32 της 6. 2. 1998, σ. 13.

(3) ΕΕ L 138 της 9. 5. 1998, σ. 5.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Ιουλίου 1998 για τη σύναψη συμφωνίας για αμοιβαία αναγνώριση μεταξύ της Ευρωπαϊκής Κοινότητας και του Καναδά (98/566/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2 πρώτη πρόταση, παράγραφος 3 πρώτο εδάφιο, και παράγραφος 4,

την πρόταση της Επιτροπής,

Εκτιμώντας:

ότι η συμφωνία για αμοιβαία αναγνώριση μεταξύ της Ευρωπαϊκής Κοινότητας και του Καναδά που υπεγράφη στο Λονδίνο στις 14 Μαΐου 1998, έχει αποτελέσει αντικείμενο διαπραγμάτευσης και πρέπει να εγκριθεί 7

ότι ορισμένες εκτελεστικές αρμοδιότητες έχουν ανατεθεί στη μεικτή επιτροπή που συστάθηκε βάσει της εν λόγω συμφωνίας, και ειδικότερα η αρμοδιότητα τροποποίησης ορισμένων πλευρών των τομεακών παραρτημάτων 7

ότι κρίνεται σκόπιμο να ορισθούν οι απαιτούμενες εσωτερικές διαδικασίες για την ορθή λειτουργία της συμφωνίας 7 και ότι, συνεπώς, είναι αναγκαίο να εξουσιοδοτηθεί η Επιτροπή να προβαίνει σε ορισμένες τροποποιήσεις της συμφωνίας και να λαμβάνει ορισμένες αποφάσεις για την υλοποίησή της,

ΑΠΟΦΑΣΙΖΕΙ:

Άρθρο 1

Η συμφωνία για αμοιβαία αναγνώριση μεταξύ της Ευρωπαϊκής Κοινότητας και του Καναδά, περιλαμβανομένων και των παραρτημάτων της, εγκρίνεται εξ ονόματος της Ευρωπαϊκής Κοινότητας.

Το κείμενο της συμφωνίας και των παραρτημάτων επισυνάπτεται στην παρούσα απόφαση.

Άρθρο 2

Ο πρόεδρος του Συμβουλίου προβαίνει, εξ ονόματος της Κοινότητας, στη γνωστοποίηση που προβλέπεται στο άρθρο XIX της συμφωνίας.

Άρθρο 3

1. Η Επιτροπή εκπροσωπεί την Κοινότητα στο πλαίσιο της μεικτής επιτροπής και των μεικτών τομεακών ομάδων που θεσπίζονται βάσει των τομεακών παραρτημάτων, όπως προβλέπεται στα άρθρα XI και XII της συμφωνίας, επικουρούμενη από την ειδική επιτροπή που ορίζει το Συμβούλιο. Η Επιτροπή, μετά από συνεννόηση με την εν λόγω επιτροπή, προβαίνει στους διορισμούς, στην ανταλλαγή πληροφοριών και στην υποβολή αιτήσεων εξακρίβωσης, όπως ορίζεται στα άρθρα IX και X, στο άρθρο XI παράγραφος 3, στοιχεία γ) και ε), στο άρθρο XII στοιχείο β) και στο άρθρο XIII της συμφωνίας και στις αντίστοιχες διατάξεις των τομεακών της παραρτημάτων.

2. Η θέση που λαμβάνει η Κοινότητα έναντι των αποφάσεων που λαμβάνονται στο πλαίσιο της μεικτής επιτροπής ή, αν κρίνεται σκόπιμο, στο πλαίσιο των μεικτών τομεακών ομάδων όσον αφορά τις τροποποιήσεις των τομεακών παραρτημάτων (άρθρο XI παράγραφος 3, στοιχείο α) και παράγραφος 4 της συμφωνίας) και την εξακρίβωση της συμμόρφωσης σύμφωνα με τα άρθρα VIII και XI παράγραφος 4, στοιχείο γ) της συμφωνίας, καθορίζεται από την Επιτροπή μετά από συνεννόηση με την ειδική επιτροπή της παραγράφου 1.

3. Σε όλες τις άλλες περιπτώσεις, η θέση της Κοινότητας, στο πλαίσιο της μεικτής επιτροπής ή των μεικτών τομεακών ομάδων, καθορίζεται από το Συμβούλιο, το οποίο αποφασίζει με ειδική πλειοψηφία, μετά από πρόταση της Επιτροπής. Η ίδια διαδικασία θα ισχύσει και για τις αποφάσεις που λαμβάνονται από την Κοινότητα στα πλαίσια των άρθρων XV.3 και XIX.4 της συμφωνίας.

Βρυξέλλες, 20 Ιουλίου 1998.

Για το Συμβούλιο

Ο Πρόεδρος

W. MOLTERER
ΑΠΟΦΑΣΗ ΤΟΥ ΣΥΜΒΟΥΛΙΟΥ της 13ης Οκτωβρίου 1998 για τη σύναψη από την Ευρωπαϊκή Κοινότητα της ενδιάμεσης συμφωνίας για το εμπόριο και συναφή θέματα μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας του Αζερμπαϊτζάν, αφετέρου (98/588/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2 πρώτη πρόταση και παράγραφος 3 πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

Εκτιμώντας ότι, μέχρι να τεθεί σε ισχύ η συμφωνία εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου, που υπεγράφη στο Λουξεμβούργο στις 22 Απριλίου 1996, είναι αναγκαίο να εγκριθεί, εξ ονόματος της Ευρωπαϊκής Κοινότητας, η ενδιάμεση συμφωνία για το εμπόριο και συναφή θέματα μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας του Αζερμπαϊτζάν, αφετέρου,

ΑΠΟΦΑΣΙΖΕΙ:

Άρθρο 1

Εγκρίνονται, εξ ονόματος της Ευρωπαϊκής Κοινότητας, η ενδιάμεση συμφωνία για το εμπόριο και συναφή θέματα μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας του Αζερμπαϊτζάν αφετέρου, καθώς και οι σχετικές δηλώσεις.

Η προσωρινή συμφωνία και οι δηλώσεις επισυνάπτονται στην παρούσα απόφαση.

Άρθρο 2

Ο πρόεδρος του Συμβουλίου εξουσιοδοτείται να ορίσει τους πληρεξουσίους που θα υπογράψουν την ενδιάμεση συμφωνία εξ ονόματος της Ευρωπαϊκής Κοινότητας (2).

Άρθρο 3

Ο πρόεδρος του Συμβουλίου προβαίνει στην κοινοποίηση που προβλέπεται στο άρθρο 32 της ενδιάμεσης συμφωνίας εξ ονόματος της Ευρωπαϊκής Κοινότητας.

Λουξεμβούργο, 13 Οκτωβρίου 1998.

Για το Συμβούλιο

Ο Πρόεδρος

C. EINEM

(1) ΕΕ C 313 της 12.10.1998.

(2) Η ημερομηνία έναρξης ισχύος της προσωρινής συμφωνίας θα δημοσιευθεί στην Επίσημη Εφημερίδα των Ευρωπαϊκών Κοινοτήτων από τη Γενική Γραμματεία του Συμβουλίου.
ΑΠΟΦΑΣΗ ΤΗΣ ΕΠΙΤΡΟΠΗΣ της 1ης Οκτωβρίου 1998 σχετικά με το διορισμό νέων μελών και την ανανέωση της θητείας των μελών της επιτροπής εμπειρογνωμόνων για τη διαμετακόμιση ηλεκτρικής ενέργειας μέσω των μεγάλων δικτύων, η οποία συνεστήθη με την απόφαση 92/167/ΕΟΚ [κοινοποιηθείσα υπό τον αριθμό Ε(1998) 2884] (Κείμενο που παρουσιάζει ενδιαφέρον για τον ΕΟΧ) (98/559/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 92/167/ΕΟΚ της Επιτροπής, της 4ης Μαρτίου 1992, για τη σύσταση επιτροπής εμπειρογνωμόνων για τη διαμετακόμιση ηλεκτρικής ενέργειας μέσω των μεγάλων δικτύων (1), όπως τροποποιήθηκε τελευταία από την απόφαση 97/559/ΕΚ (2), και ειδικά το άρθρο 4 παράγραφος 2,

Εκτιμώντας ότι πολλά μέλη παραιτήθηκαν και ότι είναι αναγκαίο να πραγματοποιηθούν νέοι διορισμοί στην επιτροπή, κατόπιν διαβουλεύσεων με τους εμπλεκόμενους κύκλους, όσον αφορά τους εκπροσώπους των δικτύων υψηλής τάσεως και τον ανεξάρτητο εμπειρογνώμονα,

ΑΠΟΦΑΣΙΖΕΙ:

Άρθρο 1

Οι ακόλουθοι διορίζονται στην θέση των νέων μελών της επιτροπής εμπειρογνωμόνων για τη διαμετακόμιση ηλεκτρικής ενέργειας μέσω των μεγάλων δικτύων

- ως εκπρόσωποι των δικτύων υψηλής τάσεως,

για τη Γαλλία:

κ. Jean Kowal, βοηθός γενικός ελεγκτής, διεύθυνση παραγωγής και διαμετακόμισης EDF,

αντικαθιστών τον απερχόμενο κ. Jacob,

για τη Γερμανία:

κ. Peter Reeh, διευθυντής, επικεφαλής του τμήματος εμπορίου και συναλλαγών VEAG,

αντικαθιστών τον απερχόμενο κ. Hartenstein,

για το Βέλγιο:

κ. Daniel Dobbeni, μέλος του διοικητικού συμβουλίου, CPTE,

αντικαθιστών τον απερχόμενο κ. Waha,

για τη Σουηδία:

κ. Roger Kearsley, υποδιευθυντής του τμήματος αγοράς,

αντικαθιστών τον απερχόμενο κ. Magnusson,

- ως ανεξάρτητος εμπειρογνώμων:

κ. Jean-Paul Aghetti, ενεργειακός διευθυντής - Γαλλία, Pechiney,

αντικαθιστών τον απερχόμενο κ. Declercq.

Άρθρο 2

Ο παρών κανονισμός αρχίζει να ισχύει τη δεύτερη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 1 Οκτωβρίου 1998.

Για την Επιτροπή

Χρήστος ΠΑΠΟΥΤΣΗΣ

Μέλος της Επιτροπής

(1) ΕΕ L 74 της 20. 3. 1992, σ. 43.

(2) ΕΕ L 230 της 21. 8. 1997, σ. 18.
ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Οκτωβρίου 1998 για τον κατάλογο των προγραμμάτων εξάλειψης και παρακολούθησης των νόσων των ζώων που μπορούν να τύχουν της χρηματοδοτικής συνδρομής της Κοινότητας για το 1999 [κοινοποιηθείσα υπό τον αριθμό Ε(1998) 3152/2] (98/584/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου, της 26ης Ιουνίου 1990, για ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 24 παράγραφος 5,

Εκτιμώντας:

ότι, για να καταρτιστεί ο κατάλογος των προγραμμάτων εξάλειψης και παρακολούθησης των νόσων των ζώων που μπορεί να τύχουν της χρηματοδοτικής συνδρομής της Κοινότητας για το έτος 1999, καθώς και για το προτεινόμενο ποσοστό και ποσό της συνδρομής για κάθε πρόγραμμα, πρέπει να ληφθούν υπόψη το ενδιαφέρον κάθε προγράμματος για την Κοινότητα και το μέγεθος των διαθέσιμων πιστώσεων 7

ότι η Επιτροπή προέβη σε εξέταση καθενός από τα προγράμματα που υποβλήθηκαν από τα κράτη μέλη τόσο από κτηνιατρική όσο και από οικονομική άποψη 7

ότι τα προγράμματα που εμφαίνονται στον κατάλογο ο οποίος προβλέπεται από την παρούσα απόφαση θα εγκριθούν αργότερα το καθένα χωριστά 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Τα προγράμματα που αναφέρονται στο παράρτημα μπορούν να τύχουν της χρηματοδοτικής συνδρομής της Κοινότητας για το 1999.

2. Για κάθε πρόγραμμα, όπως αναφέρεται στην παράγραφο 1, το προτεινόμενο ποσοστό και ποσό της χρηματοδοτικής συνδρομής της Κοινότητας καθορίζεται στο παράρτημα.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 14 Οκτωβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 224 της 18. 8. 1990, σ. 19.

(2) ΕΕ L 168 της 2. 7. 1994, σ. 31.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Ιουλίου 1998 για τροποποίηση της απόφασης 98/371/ΕΚ σχετικά με τους υγειονομικούς όρους και την κτηνιατρική πιστοποίηση για τις εισαγωγές νωπού κρέατος από ορισμένες ευρωπαϊκές χώρες ώστε να ληφθούν υπόψη ορισμένα θέματα που αφορούν την Κροατία και τη Δημοκρατία της Τσεχίας [κοινοποιηθείσα υπό τον αριθμό Ε(1998) 2186] (Κείμενο που παρουσιάζει ενδιαφέρον για τον ΕΟΧ) (98/546/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά την εισαγωγή ζώων του βοείου, χοιρείου, προβείου και αιγείου είδους, νωπών κρεάτων ή προϊόντων με βάση το κρέας, προέλευσης τρίτων χωρών (1), όπως τροποποιήθηκε τελευταία από την οδηγία 97/79/ΕΚ (2), και ιδίως τα άρθρα 14, 15 και 16,

Εκτιμώντας:

ότι οι υγειονομικοί όροι και η κτηνιατρική πιστοποίηση που διέπουν την εισαγωγή νωπού κρέατος από ορισμένες ευρωπαϊκές χώρες, έχουν θεσπιστεί με την απόφαση 98/371/ΕΚ της Επιτροπής (3) 7

ότι, οι εισαγωγές νωπού κρέατος από την Κροατία είχαν απαγορευθεί από ορισμένες περιοχές της χώρας αυτής 7

ότι από μια πρόσφατη κοινοτική κτηνιατρική αποστολή, διαπιστώθηκε ότι οι κτηνιατρικές υπηρεσίες της Κροατίας ελέγχουν ικανοποιητικά τη χώρα αυτή στο σύνολό της 7

ότι έχει διαπιστωθεί η ύπαρξη κλασικής πανώλης των χοίρων σε εγκαταστάσεις οικόσιτων χοίρων σε ορισμένες περιοχές της Τσεχικής Δημοκρατίας το 1997 7

ότι μετά τα μέτρα που ενέκριναν οι αρχές της Τσεχίας, η επιδημιολογική κατάσταση στις εγκαταστάσεις οικόσιτων χοίρων έχει βελτιωθεί και δεν έχουν σημειωθεί νέα κρούσματα από τον Ιούνιο του 1997 7

ότι κρίνεται αναγκαίο να τροποποιηθεί ο καθορισμός της περιοχής όπου έχει ανιχνευθεί η κλασική πανώλη των χοίρων σε αγριόχοιρους ώστε να προσαρμοστεί στην παρούσα κατάσταση 7

ότι, επομένως, είναι σκόπιμο να επιτραπεί η εισαγωγή νωπού κρέατος από ολόκληρη την Κροατία και νωπού χοιρείου κρέατος από ολόκληρη την Τσεχική Δημοκρατία 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 98/371/ΕΚ τροποποιείται ως εξής:

1. Το παράρτημα Ι αντικαθίσταται από το παράρτημα Ι της παρούσας απόφασης.

2. Το παράρτημα ΙΙ αντικαθίσταται από το παράρτημα ΙΙ της παρούσας απόφασης.

Άρθρο 2

Τα κράτη μέλη επιτρέπουν, κατά τη διάρκεια των 60 ημερών οι οποίες έπονται της ημερομηνίας κοινοποίησης της παρούσας απόφασης στα κράτη μέλη, την εισαγωγή νωπού κρέατος από την Κροατία και τη Δημοκρατία της Τσεχίας που έχει παραχθεί και πιστοποιηθεί σύμφωνα με τους όρους οι οποίοι θεσπίζονται στην απόφαση 98/371/ΕΚ πριν από τη θέση σε ισχύ της παρούσας απόφασης.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 22 Ιουλίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 302 της 31. 12. 1972, σ. 28.

(2) ΕΕ L 24 της 30. 1. 1998, σ. 31.

(3) ΕΕ L 170 της 16. 6. 1998, σ. 16.

ΠΑΡΑΡΤΗΜΑ Ι

«ΠΑΡΑΡΤΗΜΑ I

>ΘΕΣΗ ΠΗΝΑΚΑ>

ΠΑΡΑΡΤΗΜΑ II

«ΠΑΡΑΡΤΗΜΑ ΙΙ

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Ιουλίου 1998 σχετικά με την έγκριση του σχεδίου επιτήρησης για την ανίχνευση καταλοίπων ή ουσιών σε ζώντα ζώα και τα προϊόντα τους, που υποβλήθηκε από τη Γερμανία [κοινοποιηθείσα υπό τον αριθμό Ε(1998) 2166/2] (Το κείμενο στη γερμανική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (98/493/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 96/23/ΕΚ του Συμβουλίου, της 29ης Απριλίου 1996, περί λήψεως μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους και καταργήσεως των οδηγιών 85/358/ΕΟΚ και 86/469/ΕΟΚ και των αποφάσεων 89/187/ΕΟΚ και 91/664/ΕΟΚ (1), και ιδίως το άρθρο 8 παράγραφος 1 πρώτο και δεύτερο εδάφιο,

Εκτιμώντας:

ότι με έγγραφο της 8ης Ιανουαρίου 1998, η Γερμανία απέστειλε στην Επιτροπή σχέδιο στο οποίο καθορίζονται τα εθνικά μέτρα που πρόκειται να ληφθούν κατά τη διάρκεια του έτους 1998 για την ανίχνευση ορισμένων ουσιών και των καταλοίπων τους σε ζώντα ζώα και τα προϊόντα τους 7 ότι το σχέδιο αυτό τροποποιήθηκε με έγγραφο της 23ης Απριλίου 1998, σύμφωνα με αίτηση της Επιτροπής ώστε να πληροί τις απαιτήσεις της οδηγίας 96/23/ΕΚ 7

ότι από την εξέταση του εν λόγω σχεδίου διαπιστώθηκε ότι είναι σύμφωνο με τις διατάξεις που προβλέπονται από την οδηγία 96/23/ΕΚ και ιδίως τα άρθρα 5 και 7 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το σχέδιο επιτήρησης για την ανίχνευση των καταλοίπων και των ουσιών που αναφέρονται στο παράρτημα Ι της οδηγίας 96/23/ΕΚ σε ζώντα ζώα και τα προϊόντα τους, που υποβλήθηκε από τη Γερμανία εγκρίνεται.

Άρθρο 2

Η Γερμανία θεσπίζει τις νομοθετικές, κανονιστικές και διοικητικές διατάξεις που απαιτούνται για την εφαρμογή του σχεδίου που αναφέρεται στο άρθρο 1.

Άρθρο 3

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 22 Ιουλίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 125 της 23. 5. 1996, σ. 10.
ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Ιουλίου 1998 σχετικά με την έγκριση του σχεδίου επιτήρησης για την ανίχνευση καταλοίπων ή ουσιών σε ζώντα ζώα και τα προϊόντα τους, που υποβλήθηκε από τις Κάτω Χώρες [κοινοποιηθείσα υπό τον αριθμό Ε(1998) 1890/2] (Το κείμενο στην ολλανδική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (98/459/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 96/23/ΕΚ του Συμβουλίου, της 29ης Απριλίου 1996, περί λήψεως μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους και καταργήσεως των οδηγιών 85/358/ΕΟΚ και 86/469/ΕΟΚ και των αποφάσεων 89/187/ΕΟΚ και 91/664/ΕΟΚ (1), και ιδίως το άρθρο 8 παράγραφος 1,

Εκτιμώντας:

ότι με έγγραφο της 22ας Ιουλίου 1997, οι Κάτω Χώρες διαβίβασαν στην Επιτροπή σχέδιο στο οποίο καθορίζονται τα εθνικά μέτρα που πρόκειται να ληφθούν κατά τη διάρκεια του έτους 1998 για την ανίχνευση ορισμένων ουσιών και των καταλοίπων τους σε ζώντα ζώα και τα προϊόντα τους 7 ότι το σχέδιο αυτό τροποποιήθηκε με έγγραφο της 20ής Φεβρουαρίου 1998 και της 30ής Μαρτίου 1998 σύμφωνα με αίτηση της Επιτροπής ώστε να πληροί τις απαιτήσεις της οδηγίας 96/23/ΕΚ 7

ότι από την εξέταση του εν λόγω σχεδίου διαπιστώθηκε ότι είναι σύμφωνο με τις διατάξεις που προβλέπονται από την οδηγία 96/23/ΕΚ και ιδίως τα άρθρα 5 και 7 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το σχέδιο επιτήρησης για την ανίχνευση των καταλοίπων και των ουσιών που αναφέρονται στο παράρτημα Ι της οδηγίας 96/23/ΕΚ σε ζώντα ζώα και τα προϊόντα τους, που υποβλήθηκε από τις Κάτω Χώρες εγκρίνεται.

Άρθρο 2

Οι Κάτω Χώρες θεσπίζουν τις νομοθετικές, κανονιστικές και διοικητικές διατάξεις που απαιτούνται για την εφαρμογή του σχεδίου που αναφέρεται στο άρθρο 1.

Άρθρο 3

Η παρούσα απόφαση απευθύνεται στο Βασίλειο των Κάτω Χωρών.

Βρυξέλλες, 9 Ιουλίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 125 της 23. 5. 1996, σ. 10.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Ιουνίου 1998 για τον ορισμό τακτικών και αναπληρωματικών μελών της συμβουλευτικής επιτροπής για την κατάρτιση των μαιών (98/C 222/03)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

την απόφαση 80/156/ΕΟΚ του Συμβουλίου, της 21ης Ιανουαρίου 1980, για τη σύσταση συμβουλευτικής επιτροπής για την κατάρτιση των μαιών (1), και ιδίως τα άρθρα 3 και 4,

την πράξη προσχώρησης του 1984, και ειδικότερα το άρθρο 165, παράγραφος 1,

Εκτιμώντας:

ότι, βάσει του άρθρου 3 της εν λόγω απόφασης, η εν λόγω επιτροπή περιλαμβάνει τρεις εμπειρογνώμονες ανά κράτος μέλος και έναν αναπληρωτή για καθένα εξ αυτών 7 ότι, βάσει του άρθρου 4 της εν λόγω απόφασης, η θητεία αυτών των εμπειρογνωμόνων και αναπληρωτών έχει τριετή διάρκεια 7

ότι, με την απόφασή του της 7ης Νοεμβρίου 1995 (2), το Συμβούλιο όρισε τα τακτικά και αναπληρωματικά μέλη της επιτροπής για την κατάρτιση των μαιών για περίοδο από τις 23 Οκτωβρίου 1995 μέχρι τις 22 Οκτωβρίου 1998 7

ότι η βελγική και η ιταλική κυβέρνηση υπέβαλαν τον κατάλογο υποψηφιοτήτων για τον ορισμό, την αντικατάσταση ή την ανανέωση της εντολής των τακτικών και των αναπληρωματικών μελών της επιτροπής αυτής,

ΑΠΟΦΑΣΙΖΕΙ:

Άρθρο μόνο

Για την περίοδο μέχρι τις 22 Οκτωβρίου 1998, τακτικά και αναπληρωματικά μέλη της συμβουλευτικής επιτροπής για την κατάρτιση των μαιών ορίζονται οι εξής:

Α. >ΘΕΣΗ ΠΗΝΑΚΑ>

Β. >ΘΕΣΗ ΠΗΝΑΚΑ>

Γ. >ΘΕΣΗ ΠΗΝΑΚΑ>

Λουξεμβούργο 29 Ιουνίου 1998.

Για το Συμβούλιο

Ο Πρόεδρος

R. COOK

(1) ΕΕ L 33 της 11.2.1980, σ. 13.

(2) ΕΕ C 292 της 7.11.1995, σ. 2.
ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Ιουνίου 1998 σχετικά με τα μέτρα προστασίας όσον αφορά τα ιπποειδή προελεύσεως Τουρκίας [κοινοποιηθείσα υπό τον αριθμό Ε(1998) 1593] (Κείμενο που παρουσιάζει ενδιαφέρον για τον ΕΟΧ) (98/404/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/496/ΕΟΚ του Συμβουλίου, της 15ης Ιουλίου 1991, περί καθορισμού των αρχών σχετικά με την οργάνωση των κτηνιατρικών ελέγχων για τα ζώα προελεύσεως τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την απόφαση 96/43/ΕΚ (2), και ιδίως το άρθρο 18,

Εκτιμώντας:

ότι στο πλαίσιο ελέγχου που πραγματοποιήθηκε από την Επιτροπή, διαπιστώθηκαν σοβαρά κενά όσον αφορά την εξαγωγή ιπποειδών από την Τουρκία προς την Κοινότητα 7

ότι, λόγω των διαφόρων διακινήσεων των ιπποειδών, η κατάσταση αυτή αποτελεί σοβαρή απειλή για τα ιπποειδή των κρατών μελών 7

ότι είναι, κατά συνέπεια, αναγκαίο να απαγορευθεί η επανείσοδος εγγεγραμμένων ιπποειδών μετά από προσωρινή εξαγωγή και η προσωρινή είσοδος εγγεγραμμένων ιπποειδών προελεύσεως Τουρκίας 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα κράτη μέλη απαγορεύουν την προσωρινή είσοδο των καταχωρημένων ίππων, τη διαμετακόμιση και την επανείσοδο των καταχωρημένων ίππων μετά από προσωρινή εξαγωγή, προελεύσεως Τουρκίας.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 12 Ιουνίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 268 της 24. 9. 1991, σ. 56.

(2) ΕΕ L 162 της 1. 7. 1996, σ. 1.